בשנים האחרונות חברת החשמל יצאה בפרויקט פריסת מוני חשמל חכמים, במטרה לקדם את משק החמל ואת התחרות אשר מתפתחת בו. בתור התחלה פריסת מוני החשמל החכמים בוצעה בהדרגתיות, אך בסביבות אמצע שנת 2023 הוחלט להגדיל את קצב הפריסה במטרה לסיים אותה במועד מוקדם מהמתוכנן. במסגרת הפרויקט – חברת החשמל צפויה להתקין קרוב ל-4 מיליון מוני חשמל חכמים ברחבי הארץ, והצפי לסיום הפריסה הוא לקראת סוף שנת 2028. את פירוט תוכניות הפריסה והאזורים לפריסה ניתן לראות באתר חברת החשמל, ובמידה ואזור המגורים או כתובת המגורים שלכם אינם כלולים בתוכנית  אך עדיין תהיו מעוניינים שחברת החשמל תתקין בכתובתכם את המונה –  תוכלו לפנות אל חברת החשמל (לפי אחת מדרכי הפנייה שפירטנו לעיל), ולבקש להזמין התקנה של מונה חשמל חכם בתשלום.